Diari Oficial de la Generalitat Valenciana


Sumari del DOGV 4922, del 12-01-2005 (2004/13532)

RESOLUCIÓ de 10 de desembre de 2004, del conseller de Justícia i Administracions Públiques, per la qual s'aprova la modificació de l'escut de l'Ajuntament de Venta del Moro (València).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13524


Data del document
:   10-12-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Venta del Moro
    * administració local
    * bandera
    * municipi
    * heràldica

RESOLUCIÓ de 10 de desembre de 2004, del conseller de Justícia i Administracions Públiques, per la qual s'aprova la modificació de l'escut de l'Ajuntament de Venta del Moro (València). [2004/13362]
  
L'Ajuntament Venta del Moro ha estimat convenient modificar l'escut aprovat pel Ministeri de la Governació el 14 de maig de 1954, perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Venta del Moro que quedarà organitzat de la següent manera:
  
«Escut quadrilong de punta redona.
  
En camp d'argent, un pont del natural, maçonat de sable, sobre ones d'argent i atzur, en relació al pont de Vadocañas, i a l'emplaçament estratègic de la població junt al riu Cabriel. Sobre el pont, un castell amb tres torres del seu color, maçonat i aclarit de sable, amb la llegenda al voltant del castell: ?Leal villa de Venta del Moro?.
  
Al tot, dues branques de roure, de sinople, en orla.
  
Per timbre, corona reial oberta».
  
Contra esta resolució, que posa fi a la via administrativa, les persones interessades podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana; en el cas que la persona interessada siga una administració pública podrà requerir prèviament perquè s'anul·le o revoque la present resolució, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana; o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen la Llei del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.
  
València, 10 de desembre de 2004.- El conseller de Justícia i Administracions Públiques: Miguel Ignacio Peralta Viñes.